Tilber at ogna sær atgngumerkir til veistluna við at koma í bovling í Leirvík hósdagin tann 30/10 og týsdagin tann 3/11 ímillum 20.00-22.00. Og ikki sum lýst hevur veri á plakatuni. Tilber eisini at ringja til Jeffra á tlf 742026. Kostnaðurin er 350.-pr stk. Sunnudagin 5. okt bórust okkum tey tungu boð, at Eyðbrith Ryggshamar brádliga var tikin frá okkum. Vit standa spyrjandi um, hví slíkt hendir. Tómrúmið er stórt. ÂÂ Umframt at vit vóru vinkonur, so hava vit verið so mikið hepnar síðstu árini at hava arbeitt saman við Eyðbrith í nógvum ymiskum sambondum, ikki minst í LÍF og síðani Víkingi. Hennara megnararbeiði í Víkingi talar fyri seg sjálvt. Við sínum stilla og glaða lyndi fekk hon so sera nógv av skafti uttan nakað sum helst hóvasták. Hon arbeiddi nógv og friðarliga handan kulissurnar. So mikið væl treivst Eyðbritt handan kulissurnar, at torført hevur verið at finna eina mynd av henni í Víkinga-samanhangi. Eyðbrith var sera íðin Víkingur. Hon stóð fyri tiltøkum sum basari, bingo og fýrverkssølu. Hon var eisini fús við til at fyrireika, tá ið ungdómskappingar og dystir vóru. Skuldi nakað praktiskt ornast, tað verið seg klæðir, køkur, vask av húsi ella annað, var hon altíð klár. Óansæð hvat hon varð ÂÂ biðin um, var svarið:“ Tvæææætl...... einki problem. Tað finna vit útav”. Fantastiskt. Eyðbrith var ein savnandi persónligheit, hon dugdi sum eingin annar at skapa samanhald. Sostatt er Eyðbrith ein sonn fyrimynd fyri okkum øll bæði sum einstaklingar og sum felagskapur. Vit Víkingar kunnu taka við okkum víðari á leiðini hugburðin, hon hevði um samanhald, og evnini, hon hevði at skapa samanhald. Hon var altíð klár at taka eitt tak fyri felagskapin. Hugburður, sum bæði gagnar hvørjum einstøkum og Víkinga-felagskapinum sum heild. Latið arbeið okkara í Víkingi framhaldandi verða merkt av tí positiva og savnandi anda, sum hennara innsatsur bar boð um. Víkingur hevur mist eina eldsál. Saknurin er óberandi. Vit syrgja sáran. Vit syrgja sáran saman við tykkum, sum mist hava konu, mammu, vermammu, ommu, dóttur, systur ÂÂ og fastur. ÂÂ Harrin styrki tykkum. Við hesum fáu, fátøku orðum vilja vit við seinastu Víkinga-kvøðu lýsa frið yvir minnið um Eyðbrith. Víkingur vil ynskja Atla, Bárði, Halli og Sølva tillukku við landsliðsúrtøkuni. Atli er aftur at síggja í landsliðsblusini, og hevur hann í seinastini prógva seg sum ein góður síðsti skansi hja Víkingi. Lítið er at ivast í, at hann er, um ikki tann besti, so í topp 2 av teimum fragastu verjuleikarunum í landinum, vit vilja ynskja honum tillukku við at vera við aftur á landsliðinum. Bárður hevur aftur fingið aftur val. Bárður hevur prógva at hann er ein av teimu bestu høgru bakkum í landinum og hevur hansara avrik fingið hann inn á landsliði, og er hetta nakað sum vit í Víkingi hava leingi vita og vilja vit ynskja honum tillukku. Hallur hevur síðani hann kom til Víking prógva sítt virði og er hann ein av bestu leikarum, sum vit í Føroyum eiga. At Hallur bleiv úttikin er ikki eitt yvirraskilsi fyri okkum Víkingar, eiheldur ikki nakað yvirraskilsi fyri fótbólts føroyar. Víkingur vil ynskja Halli tillukku við úrtøkuni. Sølvi er úttikin á landsliði fyri fystu ferð, og er hetta nakað sum vit sum varða av Víkingi leingji hava bíða eftir. Sølvi hevur víst seg at vera ein sannur brandur á miðvøllinum og hanara partur plagar ikki at liggja eftir tá dysturin er leiktur. Víkingur vil ynskja Sølva tillukku við hansara fyrstu a-landsliðs úrtøku. Niðast er ein leinkja av landsliðs úrtøkuni. Annars so hevur Lars Olsen tikið hesar leikara út: